বড়লেখায় গত ২ জুলাই মঙ্গলবার গভীর রাতে গ্যারেজ থেকে চুরি করে পালিয়ে যাওয়ার সময় মালিক পক্ষের সহযোগিতায় সিএনজি অটোরিক্সাসহ দুই চোরকে থানা পুলিশ গ্রেফতার করেছে। পুলিশ ও মালিক পক্ষ সুত্রে জানা গেছে, পৌর শহরের পাখিয়ালা সোনাপুর এলাকার হাসনা বেগমের গ্যারেজের তালা ভেঙ্গে রাত দুটায় একই গ্রামের আব্দুল লতিফের ছেলে আব্দুর রাজ্জাক (৩০) সিএনজি অটোরিক্সা (সিলেট থ-১২-৬৮৮৪) নিয়ে পালিয়ে যায়। মালিক পক্ষের সহযোগিতায় তাৎক্ষনিক পিছু নিয়ে পুলিশ প্রায় চার কিলোমিটার ধাওয়া করে দাসেরবাজার ইউনিয়ন অফিসের সম্মুখ থেকে সিএনজি অটোরিক্সাসহ আব্দুর রাজ্জাককে আটক করে। এসময় অপর চোর আরজু মিয়া পালিয়ে গেলেও পরে স্থানীয় কলোনি থেকে তাকে আটক করা হয়। বড়লেখা থানার অফিসার ইনচার্জ সেলিম নেওয়াজ জানান আটককৃতরা সিএনজি অটোরিক্সা চোর চক্রের অন্যতম সদস্য। এদের নিকট থেকে গুরুত্বপুর্ণ তথ্য পেয়েছে পুলিশ। গতকাল ৩ জুলাই বুধবার তাদেরকে আদালতের মাধ্যমে কারাগারে পাঠানো হয়েছে। কুলাউড়া অফিস :